סיר (נפת ג'נין)

סיר (בערבית: صير, תעתיק מדויק: ציר) הוא כפר פלסטיני בנפת ג'נין כ-15 ק"מ דרומית לעיר ג'נין, בגובה כ-450 מטר מעל פני הים. בשנת 2011 הכפיפה הרשות הפלסטינית את המועצה המקומית לעירייה מאוחדת שכוללת גם את הכפרים: מיית'לון, סיריס, ג'דידה, מסיליה. תושבי הכפר וכן תושבי הכפרים האחרים שבעירייה המאוחדת, אינם מרוצים מהניהול ודורשים מהרש"פ לבטל את האיחוד. המשפחה הגדולה בכפר היא משפחת אל-אִרשיד - אחת המשפחות הפלסטיניות העתיקות, שמוצאה מתייחס למשפחת מקדאד בחורן. בכפר ובסביבתו נמצאו שברי חרס מהתקופה הפרסית המוקדמת והמאוחרת, הרומית והביזנטית. כפר סיר מזוהה עם כפר זיר, המוזכר בכתובת רחוב מהמאה ה-6–7, ככפר יהודי באזור סבסטיה שמאוכלס ברובו על ידי לא-יהודים, ולכן ניתן להשתמש בתוצרת חקלאית שהתקבלה ממנו, ללא ההגבלות הרגילות שהוטלו במהלך שנות השמיטה, או צורך במעשר שני. זרטל חשף במקום שרידי אחוזה צלבנית בשם Casale Syrorum, שזכויותיה אושרו בשנת 1165/1166 לספירה על ידי אמלריק מירושלים. כפר סיר, כמו שאר האזור, נכבש על ידי האימפריה העות'מאנית בשנת 1517, ובמפקד 1596 זה היה חלק ממחוז משנה, תחת סנג'ק שכם. בכפר היו 31 בתי אב ו-4 רווקים, כולם מוסלמים. תושבי הכפר שילמו מס קבוע של 33.3% על כל התוצרת חקלאית, בסך של 7,832 אקצ'ה. כמה מתושבי הכפר, בני משפחת ארשיד, השתתפו ולחמו במרד הערבי הגדול, חלק מהם נאסרו והיו כמה שנהרגו. בדרום הכפר נמצא מבנה הנקרא: קברו של "הנביא ד'יב", שנהגו לעלות אליו לרגל (ראה צילום). בסטטיסטיקה של 1945 נמצא ששטח הכפר היה 12,499 דונם מתוכם, 1,908 דונם שימשו למטעים וגידולי שלחין, 6,045 דונם לדגנים, 10 דונם היו בנויים ו-4,536 דונם סווגו כ"בלתי ניתנים לעיבוד". על אף שהכפר אינו גדול, צמחו ממנו כמה אישים בולטים וביניהם: ג'האד סלימאן ארשיד – טייס בחיל האוויר הירדני ולימים היה טייסו הפרטי של חוסיין, מלך ירדן, ממייסדי חברת התעופה "רויאל ג'ורדניאן" ונשא במגוון תפקידים בירדן ובאמירויות. מאהר פריד ארשיד (ער') – שימש כנספח תקשורת ותיירות בשגרירות ירדן בביירות 1965–1971, חבר בית הנבחרים הירדני 1973–1987, ולאחר מכן, בין היתר: איש עסקים, ממייסדי האוניברסיטה הערבית האמריקאית בז'נבה 1995, יו"ר מועצת המנהלים של האוניברסיטה הערבית-אמריקאית – ג'נין (1995–2000), חבר הסנאט הירדני התשעה עשר 2001. מוסטפא ד'יב ארשיד (ער') – עיתונאי, נציג בפרלמנט הירדני וחבר בבית הנבחרים הירדני עד 1967. פריד מחמוד עבד א-רחים ארשיד – חבר בית הנבחרים הירדני וחבר הסנאט. מוחמד מחמוד עבד א-רחים ארשיד – חבר בית הנבחרים הירדני (1963) והסנאט (1967 ו-1971). מדיה וקבצים בנושא סיר בוויקישיתוף פלסטין לזיכרון/סיר بلادنا فلسطين (ארצנו - פלסטין) מאת: מוסטפא מוראד אל-דבאח, 1991, עמ' 141,142,143. معجم العشائر الفلسطينية الحمايل والعشائر والعائلات والقبائل الفلسطينية وأعلام رجالاتها في الأدب والجهاد والسياسة - "השבטים הפלסטינים, החמולות, המשפחות והשבטים הפלסטינים, ואנשיהם הבולטים בספרות, בג'האד ובפוליטיקה, מאת מחמד מחמד חסן שרב, עמ' 1020, 1177, 1226. תולדות הר שכם - אחסן אלנימר, חלק שלישי, עמ' 153,154,244. עיתון אל-חיאת אל-ג'דידה, יום ראשון 3-4-2012, גיליון 5867. Guérin, V., Description Géographique Historique et Archéologique de la Palestine (in French). Vol. 2: Samarie, pt. 1, Paris: L'Imprimerie Nationale, 1874, עמ' 353 Röhricht, R., Regesta regni Hierosolymitani Additamentum (in Latin), Berlin: Libraria Academica Wageriana, 1904, עמ' 25 Palestine Remembered, صير - Sir - סיר, Palestine Remembered Government of Palestine, Department of Statistics, 1945, p. 17.http://users.cecs.anu.edu.au/~bdm/yabber/census/VSpages/VS1945_p17.jpg Projected Mid - Year Population for Jenin Governorate by Locality 2004 - 2006 Archived 2008-09-20 at the Wayback Machine Palestinian Central Bureau of Statistics Palestinian Central Bureau of Statistics, Census 2017, 2018, עמ' 66 Adam Zertal, The Manasseh Hill Country Survey. Volume 2, The Eastern Valleys and the Fringes of the Desert, Leiden: Brill, 2007, עמ' 105 Dauphin, C. (1998). La Palestine byzantine, Peuplement et Populations. BAR International Series 726 (in French). Vol. III : Catalogue. Oxford: Archeopress. Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft Government of Palestine, Department of Statistics. Village Statistics, April, 1945. Quoted in Hadawi, 1970, pp. 55,99,149 https://www.palestineremembered.com/download/VillageStatistics/Table%20I/Jinin/Page-055.jpg https://www.palestineremembered.com/download/VillageStatistics/Table%20II/Jinin/Page-099.jpghttps://www.palestineremembered.com/download/VillageStatistics/Table%20II/Jinin/Page-149.jpg הודעה על פטירתו וצילום שלו עם המלך חוסיין. "معالي السيد فريد ارشيد". مجلس الأعيان الأردني. אורכב מ-המקור ב-2020-01-30. נבדק ב-2021-03-22. معالي السيد فريد ارشيد | مجلس الأعيان, senate.jo "سعادة السيد محمد ارشيد". مجلس الأعيان الأردني. אורכב מ-המקור ב-4 במרץ 2021. נבדק ב-2021-03-04. {{cite web}}: (עזרה)